b"\n_START_ARTICLE_\nOrdoni I d'Ast\xc3\xbaries\n_START_SECTION_\nOr\xc3\xadgens familiars\n_START_PARAGRAPH_\nFou fill de Ramir I d'Ast\xc3\xbaries i la seva primera esposa, una donzella d'origen gallec. Va haver d'imposar-se sobre les sublevacions dels vascons i va ajudar als moss\xc3\xa0rabs sublevats contra l'autoritat de l'emir de C\xc3\xb2rdova, acci\xc3\xb3 que li va valdre la derrota a la batalla de Guazalete el 854 dC._NEWLINE_Aquest frac\xc3\xa0s el va motivar a consolidar una zona compresa entre el riu Duero i la Serralada Cant\xc3\xa0brica, repoblant Lle\xc3\xb3, Astorga, Amaya i Tui. Va emmurallar aquestes ciutats, convertint-les aix\xc3\xad en la defensa del regne._NEWLINE_Es va aliar a Garcia I de Pamplona i junts van obtenir una gran vict\xc3\xb2ria contra els musulmans el 859 dC.a la Batalla de Monte Laturce, _NEWLINE_que comport\xc3\xa0 la p\xc3\xa8rdua de poder dels Banu Qassi. _NEWLINE_Aquesta batalla, junt amb la Batalla d'Albelda de 851, aportaren les dades per la ficticia batalla de Clavijo. _NEWLINE_Amb aquesta vict\xc3\xb2ria aconsegu\xc3\xad controlar els accessos a Navarra i a les terres basques. Muh\xc3\xa0mmad I va reaccionar enviant una violenta expedici\xc3\xb3 contra \xc3\x80laba, que fou arrasada, aix\xc3\xad com a Castella on el comte Roderic de Castella fou derrotat."